**Charles Portis** (1933–2020) var en amerikansk forfatter. Portis er mest kjent for romanen *Norwood* (1966) og den klassiske westernromanen *True Grit – et ekte mannfolk* (1968), som begge har blitt filmatisert.

Liv og virke
------------

### Bakgrunn

Charles Portis' foreldre var Samuel Palmer og Morgan Smith Portis. Han vokste opp i forskjellige byer sør i Arkansas. Under Koreakrigen vervet han seg til United States Marine Corps og steg i gradene til sersjant. Etter å ha sluttet i korpset i 1955, begynte han på University of Arkansas i Fayetteville, der han tok en grad i journalistikk som han fullførte i 1958.

### Journalist, forfatter

Etter universitetet skrev han i flere lokalaviser, blant annet fire år i Arkansas Gazette. Portis flyttet til New York City og begynte i New York Herald Tribune der han etter hvert ble byråsjefen deres i London før han sluttet i 1964 og flyttet tilbake Arkansas for å blir forfatter.

Debutromanen hans var *Norwood* (1966), om en mann som frakter to biler fra Arkansas til New York. Romanen er en reiseskildring med morsomme observasjoner om landet han reiser gjennom. Historien ble først publisert som følgehistorie i The Saturday Evening Post, og senere filmatisert som *Norwood* (1970).

Oppfølgerromanen var *True Grit – et ekte mannfolk* (1968), som også gikk i Saturday Evening Post før den kom i bokform, er en westernroman som både er satirisk mot westernsjangeren, men også skrevet i en realistisk tone. Historien fortelles av hovedpersonen Mattie Ross, en viljesterk og bibelsiterende 14 åring, som forteller om hvordan hun leide en US Marshall til å hjelpe seg til å finne sin fars morder. 

Romanen ble først filmatisert i 1969 som *Jente med mannsmot*, som ga John Wayne en Oscar for beste mannlige hovedrolle. I 2010 ble romanen filmet av Joel og Ethan Coen som *True Grit - et ekte mannfolk*, en film som ble nominert til ti Oscar-priser.

Portis skrev tre senere romaner: *The Dog of the South* (1979), *Masters of Atlantis* (1985) og *Gringos* (1991). I tillegg publiserte han flere noveller og artikler i forskjellige aviser.

Romaner
-------

* *Norwood* (1966)
* *True Grit – et ekte mannfolk* (1968)
* *The Dog of the South* (1979)
* *Masters of Atlantis* (1985)
* *Gringos* (1991)

Referanser
----------

1. ↑   Internet Speculative Fiction Database, ISFDB forfatter-ID 149862, besøkt 9. oktober 2017[Hentet fra Wikidata]
2. ↑   «'True Grit' Novelist Charles Portis Dies at 86»[Hentet fra Wikidata]
3. ↑  .
4. ↑  ; *Autorités BnF*; besøksdato: 10. oktober 2015; BNF-ID: 12097096v.
5. ↑   *Tsjekkias nasjonale autoritetsdatabase*, NKC-identifikator xx0148760, Wikidata Q13550863,

Eksterne lenker
---------------

* (en) Charles Portis på Internet Movie Database Rediger på Wikidata

* (sv) Charles Portis i Svensk Filmdatabas Rediger på Wikidata

* (da) Charles Portis på Scope Rediger på Wikidata

* (fr) Charles Portis på Allociné Rediger på Wikidata

* (en) Charles Portis på AllMovie Rediger på Wikidata

* (en) Charles Portis hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** BNE **·** MusicBrainz
 |